Tuuli Oder

Tuuli Oder (aastani 1978 Tuuli Roosleht; sündinud 13. oktoobril 1958 Riisiperes Harjumaal) on eesti kasvatusteadlane.Eesti teaduse biograafiline leksikon, 3. köide, lk 24

Ta on lõpetanud 1977. aastal Turba Keskkooli, seejärel 1983. aastal Tallinna Pedagoogilise Instituudi inglise ja saksa keele õpetaja erialal. 2000. aastal kaitses ta Tallinna Pedagoogikaülikoolis magistritööd "Inglise keele õpetajate täienduskoolituse õppekava" ja talle anti pedagoogikamagistri kraad; 2001–2006 läbis doktoriõpingud Tallinna Ülikoolis ja jaanuaris 2007 kaitses väitekirja "Võõrkeeleõpetaja professionaalsuse kaasaegne mudel", millega sai doktorikraadi kasvatusteadustes. Ta on end täiendanud 1993. a Vordinborgi Pedagoogilises Instituudis Taanis ja Belli Kolledžis Inglismaal, 1995, 1997 ja 2004 Euroopa Nõukogu stipendiaadina Moodsate Kunstide Keskuses Austrias ja 1999 Islandil, 2000 Briti Nõukogu stipendiaadina Plymouthi Ülikooli St Marki ja St Johni Kolledžis ja 2004 Windermere'is Inglismaal, 2002 Jaapani Fondi stipendiaadina Jaapanis, 2003 Põhjamaade stipendiaadina Jyväskylä Ülikoolis, 2006 Comeniuse stipendiaadina North Monastery Keelte Instituudis Corkis Iirimaal; 2019 Valencia ülikool (Hispaania); 2024 Lusofona ülikool (Portugal)

Tuuli Oder oli 1977–1978 Nissi 8-klassilise Kooli ja 1983–1986 Tallinna 17. Keskkooli õpetaja. Aastatel 1986–1997 oli ta Saue Keskkoolis inglise keele õpetaja, 1997–2007 õpetaja-metoodik ja 2002–2007 õppealajuhataja. Aastatel 1994–2002 oli ta ühtlasti Briti Nõukogus Professional Development Programme'i täienduskoolitaja, aastast 1996 EBS-i ja aastast 2000 Tallinna Ülikooli Haapsalu kolledži õppejõud. Alates 2001. aastast on ta olnud Haridus- ja Teadusministeeriumi üleriigilise inglise keele ainenõukogu esimees. Aastatel 2007–2015 oli ta Tallinna Ülikooli keelekeskuse juhataja ja alates 2015 Tallinna Ülikooli ühiskonnateaduste instituudi õppejuht. Oder on põhikooli ja gümnaasiumi riikliku õppekava inglise keele töögrupi juht ja valdkonnaraamatute artiklite autor.Vt näiteks "Gümnaasiumi valdkonnaraamat VÕÕRKEELED" Alates 2006. aastast on ta võtnud sõna eesti-inglise segakeele Estinglish teemal.

Teadustöö
Tuuli Oderi uurimisvaldkonnad on võõrkeeleõpetus, õpetajakoolitus ja võõrkeeleõpetaja professionaalsus. Eesti Vabariigi konkursi "Aasta õpetaja" laureaat (2000). Forseliuse Seltsi Ignatsi Jaagu medal (2005). Ülevaade teadusartiklitest (vt andmebaas ETIS

Teoseid
 Tuuli Oder (2026). Olle või mitte olla...võõrkeeleõpetaja? Õpetajate Leht. 20.01.2026
 Tuuli Oder (2025). Võtaks Estinglish'i appi eestikeelsele õppele üleminekul? Õpetajate Leht. 21.01.2025
 Tuuli Oder (2024). Quo vadis, Eesti võõrkeeleõpe? Õpetajate Leht. 23.01.2024
 Tuuli Oder (2023). Võõrkeeleõpetaja VUCA maailmas. Õpetajate Leht. 20.01.2023
 Meristo, Merilyn; Oder, Tuuli; Velberg, Karolina (2023). Foreign language teachers' associations' journey from the Soviet period to the XXI century: the Estonian case. Paedagogica Historica.  DOI: 10.1080/00309230.2023.2246380.
 Tuuli Oder (2021). Võõrkeeleaasta 2020: tagasi- ja edasivaade. Õpetajate Leht 22.01.2022
 Tuuli Oder (2020). Võõrkeeleõpetaja väljakutsed aastal 2020.  Õpetajate Leht.24.01.2020
Tuuli Oder (2019). Milline on võõrkeelseim võõrkeel?  Õpetajate Leht.25.01.2019
Tuuli Oder, Eve Eisenschmidt (2018). Teachers’ perceptions of school climate as an indicator of their beliefs of effective teaching. Cambridge Journal of Education, 48 (1),  3−20.10.1080/0305764X.2016.1223837
Tuuli Oder, Eve Eisenschmidt (2016). Teachers’ perceptions of school climate as an indicator of their beliefs of effective teaching. Cambridge Journal of Education, 1−18, 10.1080/0305764X.2016.1223837 18
 Oder, Tuuli (2016). Inglise keel – kes oskab, kes ei oska? Õpetajate Leht.
 Oder, Tuuli (2015). Millist inglise keelt räägivad eestlased? (https://www.youtube.com/watch?v=cwu-BlR2JJs)
 Oder, Tuuli (2015). Kuidas õpetada võõrkeeli?. Õpetajate Leht.
 Oder, Tuuli (2015). Teachers' beliefs about effective teaching. International Institute of Social and Economic Sciences, Rome.. Proceedings of the 15th International Academic Conference.
 Eisenschmidt ,E., Reiska , E., Oder, T (2015). Algajate õpetajate tajutud juhtkonna tugi ning selle seosed kooliarendusse kaasatuse ja õpetajate koostööga. Eesti Haridusteaduste Ajakiri, 3 (1), 148−172, 10.12697/eha.2015.3.1.07.
 Oder, Tuuli (2014). English Language Teachers' Perceptions of Professional teaching. Teacher Development, 18(4), 482–494.
 Oder, Tuuli (2012). Sõnavara õpetamisest ja õppimisest võõrkeeles. Gümnaasiumi valdkonnaraamat VÕÕRKEELED (1–10).Eesti Haridusministeerium
 Oder, Tuuli (2011). Paradigmaatilised muutused võõrkeeleõpetuses. Võõrkeeleõpetus ristteel 2. Tallinna Ülikooli keelekeskuse kogumik (5–12).Tallinna Ülikool
 Oder, Tuuli (2011). Estinglish – eesti keele võit või kaotus? Postimees, 12.01.2016
 Oder, Tuuli (2008). The professional foreign language teacher in Estonia: students’ and principals’ perceptions. Teacher Development, 12(3), 237–246.
 Oder, Tuuli (2007). Võõrkeeleõpetaja professionaalsuse kaasaegne mudel. (Doktoritöö, Tallinna Ülikool) Tallinn: Tallinna Ülikooli Kirjastus
 Oder, Tuuli (2006). Estinglish – kas kujutelm või tegelikkus? Õpetajate Leht, 03.02.2006

 Isiklikku 
Tuuli Oder on Milvi Rooslehe tütar.

Viited

Kirjandus
 Eesti teaduse biograafiline leksikon, 3. köide

Kategooria:Eesti kasvatusteadlased
Kategooria:Sündinud 1958
Kategooria:Tallinna Ülikooli õppejõud